
шпеля 
1СЛ Ду^но 


Призвание 
към народа ми 
Български - 
синове 

на семейството 
славянско 


Призвание 
към народа ми 
Български - 
синове 

на семейството 
славянско 


120 години от даването л\^ 
на Българския народ 
(1898-2018) 


Разпространява се Безплатно 

в днешните времена на съдбоносни промени, 
определящи бъдещето на цялото земно човечест¬ 
во, това Призвание, свалено от Божествените све- 
тове преди точно 120 години, отеква все по-силно в 
умовете и сърцата на всички българи по дух. Днес 
то отново ни припомня важната мисия, която сме 
приели, още преди да се родим сред този благос¬ 
ловен народ, избран да послужи като семе на Но¬ 
вата Култура на Шестата Раса. 

Интересно и ключово за правилното разбиране 
на това дълбоко символично послание е, че подоб¬ 
но на 91-ви псалом, и тук можем ясно да откроим 
различните персонажи, чиито свещени думи са ни 
предадени от Учителя. Така например виждаме 
как наред е призива на Ангел Елохил (Елохим) - 
Покровителя на българския народ и на славянст¬ 
вото - е втъкано и Словото на Господа Исуса Хрис¬ 
та, а на места говори дори Самият Отец. 

Този многопластов текст съдържа ценни насо¬ 
ки относно нашите неотложни задачи, като учени¬ 
ци на Всемирното Бяло Братство, за въдворяване¬ 
то на Царството Божие на Земята. 

* * * 


Разбирайки важността на запазването на чис¬ 
тотата на Словото, като основен текст в това изда¬ 
ние сме използвали един от оригиналните препи¬ 
си, който може да се намери свободно на сайта 
ре1;аг(1апоу.сот. 

При сравнение е досегашните издания се отк- 


риват дребни разлики, които обаче не променят по 
същество смисъла и духа на посланието. 

Целенасочено сме се придържали към тога¬ 
вашния изказ и правопис, за да се запази автен¬ 
тичният стил, като всички неясни или излезли от 
употреба думи са пояснени като бележки под ли¬ 
ния. Под линия са посочени също така преки или 
косвени цитати от Библията, както и исторически¬ 
те препратки в текста. 



Призвание^ към народа 
ми български — синове на 
семейството славянско 


1 Послушайте думите на Небето: 

2 Братя и сестри от дома славянски, род на 
страдание, племе на раздори, душа и сърце на бъ- 
деш,ето, живот и спасение на настоящето, носители 
и застъпници на мира, синове на Царството Бо¬ 
жие, слушайте Словото: 

3 Небето ви отрежда една свята длъжност^ в 
Царството на Мира, което иде и наближава в сила¬ 
та си да отбележи едно велико събитие в живота на 
тоя свят; и ако се покажете верни отсега на това 
благородно и свято званиез, което ви чака, то вяр¬ 
вайте, сам Бог на Силите ще ви увенчае със слава и 
величие на своя живот и ще отбележи имената ви 
във върховните книги на висшите светове, които 
спомагат в полза на вашето свято дело на великото 
избавление. 

4 Вас ви чака едно славно бъдеще, което иде не 
да затрие и уничтожи живота, но да го възкреси в 
неговата съвършена пълнота. В този живот са при¬ 
зовани да вземат участие всичките избрани люде и 
народи, които образуват цвета на новите поколе¬ 
ния на человеческия род. Вашето време наближа¬ 
ва, вашият изпит се завършва, часът на вашето 


^ Призвание - призоваване, призив, зов, апел. 

2 Длъжност - задължение, отговорност. 

3 Звание - призвание, задължения в живота. 


{ ^ } 



призвание удря и минутата 4 на живота настъпва да 
се пробудите и влезете в тоя благ живот, който 
встъпва в тая многострадална земя. 

Аз ида отгоре, по виеше разпореждание на 
Бога, вашия Небесен Отец, Който ме е натоварил с 
великата мисия да ви предупредя от лошия път, и 
ви благовествувам Истината на живота, която сли¬ 
за от Небесното жилиш,е на вечната Виделина да 
просвети всякой ум, да възобнови всякое сърце и 
да въздигне и обнови всички духове - отбрани ча¬ 
да на Истината, предназначени да съставят заро¬ 
диша на Новото человечество, на което Славянс¬ 
кото семейство, коляното Юдино^, ш,е стане огни- 
ш,е. 

Вождът на спасението^, помазаникът 7 Сионов, 
Царят Господен, братът на страждуюш,ите8 ш,е 


4 Тук се акцентира на времето (епохата) като конкрет¬ 
но измерение. Посочва се, че е дошъл „часът“ и „мину¬ 
тата“, като с това се внушава някаква максимална точ¬ 
ност за събитията, които буквално всеки момент трябва 
да настъпят. По-нататък в текста се използва още три 
пъти същата фигура на речта. 

5 Има се предвид едно от дванадесетте израилски ко¬ 
лена (племена), от което се ражда и Исус, в когото по- 
късно се вселява Христос. В този смисъл Славянството 
ще бъде коляното Юдино, защото над него ще се излее 
Христовият Дух - Духът на Любовта, Който постепенно 
ще обхване цялото човечество. 

^ За Вожда на Спасението Учителя говори и в писмото 
си до Пеню Киров от 8 октомври 1898 г., като има 
предвид Господа Исус Христос. 

7 Помазаник (месия) - според религията - човек, на 
когото е отредена велика мисия. 

® Страждзтощ (ост.) - страдащ. 



пристигне във всичката своя сила и духовна пъл¬ 
нота и ще промени вида на тоя свят 9 . 

Вие скоро наближава да заемете едно високо 
място в реда на изкупените^о висши светове, които 
постепенно, неотклонно възлизат един след друг в 
една нова област на горните върховни светове в 
Небесата на Божествените разпореждания, в които 
и тоя ваш свят вече ще пристъпи напред една 
стъпка да заеме своето място, отредено му от Вър¬ 
ховния Владика помежду другите. Вашето встъп- 
вание в тия нови, безпределни граници на Новото 
Царство на вечните светове ще се ознамени с да- 
вание знака на Върховния Господар, Владетел и 
Цар над всичко^Ч Той ще ви посрещне заедно с 
всичките ангелски ликове, които ще дойдат да ви 
приемат радостно и весело, като съграждани на 
Вечното Царство, на което силата и славата е нес¬ 
кончаема. 

Не огорчавайте Бога с вашето поведение, не се 
съмнявайте в Истината Му, която ви носи от Не¬ 
бесното жилище в знак на Неговата към вас вяр¬ 
ност и любов. Просветете се, елате на себе си, съз¬ 
найте Истината на живота. Този, който ви е родил, 
бодърствува над вас. Името Му знаете. Не се двоу¬ 
мете, не се колебайте, но отхвърлете вашето мало¬ 
душие и вашето маловерие настрана и елате към 
вечната Виделина на живота, да разберете вечния 
път на Бога, Който ви е въздигнал от пепелището 
на нищожеството към славата и величието на без- 


9 Тук вероятно става въпрос за Второто пришествие на 
Христа. 

Подразбира се, че има и „неизкупени“ от Христос 
„светове“, принадлежащи все още на падналите ангели. 

Вероятно става дума за Отца. 


смъртието. 

Не се заблуждавайте, но дайте място на Този, 
Който ви оживява. Пред Него домородията^^, по¬ 
коленията, народите не чезнат, но се възобновяват 
и възраждат от този същ Вечен Дух, Който при¬ 
вежда в порядък всичко в тоя обширен Божествен 
свят. Възобновлението е велика благодат, която ви 
спомага да се удостоите, да влезете в пътя на Ви- 
делината, в която обитава мир и любов във всяка 
нейна стъпка. Тя е мощният вечен двигател в жи¬ 
вота, който повдига всичките паднали духом. Тя е 
пътят на Спасението, по който влиза злощастният 
человечески род, призоваван от Небето на още 
един велик подвиг, с който ще се завърши все^з^ що 
е отредено. 

Пътят, в който ида да ви поведа да възлезете в 
Царството Божие, да Му служите, е път вечен; път, 
пълен с всяка благост на живота. По него са въз¬ 
лезли всичките чинове и ликове Небесни преди 
зачатъка на самата тая вечност, която е без начало 
и без край. И помежду вас, и тоя път на Небесните 
ликове съществува велика междина14, която е не¬ 
измерима от никоя мощна сила и при все това има 
една невидима връзка, която всичко свързва в ед¬ 
но неразривно братство. Тази връзка е любовта на 
Вечния невидим Бог - Извора на живота^з. 


Домочадие; домородствие, домочадство - членове¬ 
те на семейството. В досегашните издания на Призва¬ 
нието „домородие“ е заменено с „домочадие“. 

13 Тук и до края под „все“ се разбира всичко, 
ч Велика междина - голяма пролука, промеждутък. 

15 Тук става дума вероятно за Абсолютния, Незнайния 
Дух на Битието, за Когото никой нищо не знае. 



11 Тая непреодолима любов на Този, Който ви 
люби и се грижи за вас, ме извика отгоре да дойда 
да ви помогна в тия усилни времена, които наста¬ 
ват за последен път в тоя свят. Пред вази стои една 
голяма опасност, която се готви да разруши все, 
що е свято, посадено от ръката на вашия Небесен 
Баща. 

12 Затова съм в тоя свят дошъл, да ви ръководя 
лично през тази най-опасна минута^^ през живота. 
Покажете се мъже твърди и непоколебими, верни 
на призванието си, препасани през пояса, готови 
за бран17. Направете всеки потребните самопожер¬ 
твувания да възтържествува Истината, сега е слу¬ 
чай благоприятен да се покажете род избран, семе 
Царско, народ, на който Господ на Силите е вожд. 

13 Аз ида да подкрепя славянския род, комуто е 
дадено да възтържествува над всички негови вра¬ 
гове и неприятели, препятствуващи му в пътя на 
неговото благородно звание^®, което той се стреми 
да постигне, и на неговото назначение, което му е 
отредено от Върховния промисъл на провидение¬ 
то. Времето е близо и при вратата на тоя свят. Ис¬ 
тината ще възтържествува и ще се възцари в пъл¬ 
ната си хубост и красота, която ще озари лицето на 
тоя свят със сияние небесно. Ето деня на Истината, 
който ви е родил за Негова слава. Слушайте гласа 
Му, Той иде отгоре, подигнете очите си и вижте 
това, което ви очаква; отворете ушите си и чуйте 

Отново (за втори път) се посочва важността на се¬ 
гашния момент с понятието „минута“. 

^7 Бран (ост.) - война, битка. 

Тук под „звание“ по-скоро се има предвид „назва¬ 
ние“, получено за някакви заслуги, тъй като в текста се 
използва думата „призвание“. 


7 



сладките песни, приятните химни, величествените 
антеми 19 , песни от ангелските ликове, които се 
приготовляват за този славен ден. 

14 Чуйте, верността е първата стъпка при влиза- 
ние в новия живот, тя е първото условие при тес¬ 
ните врата на приемание, тя е първият плод на 
Любов, който има да поднесете пред огнището на 
Отеческий олтар^^. 

15 Не остава време да се впускате в празни разп¬ 
равии за миналото, което няма да ви ползува, ако 
не вземете пример от неговите погрешки, да изп¬ 
равите настоящите. Вашето възраждание има го¬ 
ляма нужда от чисти добродетели, които липсват. 
Сега то е повърхностно и не коренно, временно и 
несъществено, което не може да принесе очаква¬ 
ните добри плодове. Този народ има въпиюща^! 
нужда да се ръководи и управлява от свети и Бого¬ 
угодни начала22, нужни за неговото успевание^з. 
Тия начала ги е определил отдавна още Бог, Който 
се грижи за подобрението на всички Негови се¬ 
мейства; и тия начала са всадени24 във вашата ду¬ 
ша. Във възражданието на народите умът и сърце¬ 
то трябва да вървят успоредно, любовта и доброде¬ 
телта взаимно, силата и разума наедно да ръково¬ 
дят и управляват пътя на техните добри стремле- 


19 Антем (от англ. апШет) - хвалебствена песен, цър¬ 
ковен химн. 

20 Олтарът на Отца. 

21 Въпиющ (ост.) - крайно необходим, спешен, неот¬ 
ложен. 

22 Начала - в смисъл на основополагащи принципи. 

23 Успевание - успех. 

24 Всаждам - посаждам. 



ния. Вън от тия условия всичко е изгубено за тях 
безвъзвратно. Затова е необходимо да се спрете и 
обмислите положението си, в което се намирате, за 
да избегнете общото разрушение, което виси вече 
над главите на всички ви. 

16 Аз пристигам в тоя развратен свят в минута^з 
важна да упражня нужното влияние, да ви отвър- 
на2б от тоя пагубен път, в който народите по земя¬ 
та са се втурнали да следват безразсъдно. Знайте, в 
случай, че отхвърлите моите благи съвети и се 
възпротивите на моите Божествени диктувания, 
които ви давам, защото сте близки на сърцето ми, 
то ще употребя и други мерки, много по-лошави, с 
които съм натоварен да приложа в замяна на ва¬ 
шето непослушание на светите Божии заповеди. 

17 Вие сте под мое покровителство и съм длъжен 
да ви ръководя и възпитавам в словото на Истина¬ 
та. Аз съм ваш хранител и върховен водител в Не¬ 
бесните ликове. Когато встъпих да ви взема под 
своя охрана, аз предвиждах всичките мъчнотии, 
които времето щеше да ми създаде, догде ви изве¬ 
да в безопасно място. Аз знаех колко препятствия, 
колко несполуки щяха да ме посрещнат с вас наед¬ 
но в тая велика борба, но моят дух не отстъпи свое¬ 
то намерение. Моята любов за вас ми продиктува 
свято задължение и аз встъпих напред да ви взема 
под моята върховна охрана. 

18 В това отдалечено минало вашият дух не 
притежаваше никаква красота, която да ме прив¬ 
лече да ви обичам. Вие бяхте отвратителни наглед 
и който ви погледнеше, се отвращаваше от грубото 


^5 За трети път се употребява „минута“. 
Отвърна - в смисъл на „върна“. 


{ ^ } 


ви сърце. За тоя ви лош недостатък аз не ви отх¬ 
върлих, нито ви презрях за грубата външност, с 
която беше облечена вашата душа, но ви възлюбих 
напълно с благия си дух, който се завзе да проник¬ 
не и намери някоя Божествена добродетел, някоя 
благородна черта във вашата душа, та да може да я 
обработи и оплодотвори, за да принесе плод изо¬ 
билно и да създаде у вас поведение чисто, свято и 
възвишено, за да ви удостои да влезнете в рода на 
първите народи, които Бог на Силите^^ е избрал да 
извършат Вечната Му и Свята Воля. 

19 Днес28 вече настава да се реши главната съдба 
на тоя покварен свят, в който Небето иде да из¬ 
върши един коренен и велик преврат29, и то скоро, 
в новия векзо, който приближава да отбележи нови 
страници по лицето на Земята. Затова желая да ви 
подготвя, защото сте останали надирез^ поради 
вашите настоящи престъпления и минали народ¬ 
ни грехове, за които безбройни жертви и страда¬ 
ния бяха нужни да пренесете, догде се измие и 
очисти вашата отвратителна гнусота, с която разд¬ 
разнихте Бога, та отвърна лицето Си от вас и ви 
остави под тежкия вековен изпит32, за да познаете 


27 За Бог/Господ на Силите в Библията става дума в 
Осия 12:5: „Да! Йехова, Бог на Силите, Чието паметно 
име е Йехова.“ и в Йеремия 7:3: „Така казва Господ на 
Силите, Израилевият Бог“ 

28 В тези времена. 

29 Преврат - в смисъл на „поврат, преобръщане, пре¬ 
лом в развоя на нещо“. 

30 В XX век. 

31 Надире (ост.) - назад. 

32 Има се предвид петвековното турско робство. 



и се разкаете за греховете си, които разкъсаха све¬ 
тите връзки на Любовта Му. 

20 Но Бог се вечно не гневизз; милостта Му е в род 
и род34, благостта Му пребъдва винаги с тези, кои¬ 
то Го любят, и благословението Му не се оттегля. 
Той ви ръководи през всичките тъмни времена с 
крепка десница и окото Му бди за вази, когато 
преминавахте през опасните пътища на този свят. 

21 В това Аз, вашият Върховен Покровител, 
имаше да полагам големи усилия и жертви, да 
поправя вашето минало, да ви възпитам и облека в 
хубостта на вечното, което ви е отредено. Затова 
благоволих да извикам отдалеч, открай небесата, 
двамата братязз, светила на славянский род и да 
им връча Словото на Истината и Словото на Живо¬ 
та, да ви го донесат и ви научат [на] пътя Ми, по 
който да възлезете във вечната Виделина, в която 
обитавам; Виделината на живота, която ви прово¬ 
дих, да пребъдете в нея, която светът не прие, но я 
отхвърли и предаде помазаника Ми на завета, 
Исуса, на поругание и смъртзб, защото делата на 
тоя род бяха лукави. Но престъпниците на завета 
Ми приеха заплата за своите беззакония37 и от ни- 


33 „Той (Бог) вечно се не гневи, защото обича да се 
смилява.“ (Мих., 7:18) 

34 „И неговата милост е от род в род върху тези, които 
му се боят“ (Лк. 1:50) 

35 Става дума за братята Кирил и Методий. 

36 Това са очевидно думи на самия Отец. 

37 Около три-четири десетилетия (70 г. сл. Хр.) след 
разпъването на Христа идва пълният крах на Юдея и 
разрушаването на Йерусалим. Еврейският народ е раз¬ 
пилян по цялата земя оттогава, та чак до днес - 2 ооо 
годни по-късно. Самата Велика Римска империя се 

- [ - ) - 



нез8 всичко се прекратява. 

22 Правдата е вечна. Отец ми е неизменяем, 
делата Му са неотложими. Вий сте мой народ. Гос¬ 
под потърси дом за Себе Си и изборът Му падна в 
славянското домородие, което Небето възлюби за 
неговата Божествена добродетел. Затова ви пратих 
двамата мои служители да ви донесат радостната 
вест да напуснете мрака на тъмните езически бо- 
гове 39 . 

23 И биде радост голяма в световете на Виделина- 
та, кога Бог положи печата на великото Си име на 
вази и вложи Духа Си в сърцето ви в завет вечен. 

24 И явих се на тогавашния ви царствующ госпо- 
дар4о и му известих волята на Небето да приеме 
пратениците Ми на Новия завет41 и той ми послу¬ 
ша гласа и се удостои пред Мене да стане родона¬ 
чалник на духовното ваше възраждание. И казвам 
ви, че не се е раждал в дома славянски от него по- 


разделя на две след по-малко от 300 години и парадок¬ 
сално приема Християнството за своя основна религия. 
Това всичко идва по т. нар. кармичен закон, който се 
стоварва безжалостно върху главните участници и ек- 
зекутори в Мистерийната Христова драма. 

От нине (ост.) - отсега, оттук насетне. 

39 Става дума отново за Кирил и Методий, които заед¬ 
но със своите ученици превеждат Евангелието (радост¬ 
ната/благата вест) на славянски език, както и за пок¬ 
ръстването на България през 864 г. от цар Борис. 

4 ° Св. княз Борис I Михаил е владетелят, който офи¬ 
циално налага християнството и въвежда славянската 
писменост в България. 

41 Става дума за приемането на учениците на братята 
Кирил и Методий - Климент, Наум, Ангеларий, Сава и 
Горазд. 

смирен и по-чистосърдечен господар, който с не¬ 
поколебима вяра прие даденото обещание; подоб¬ 
но на Авраам, който не пожали сина си, но го при¬ 
несе жертва жива Богу, така се подвиза 42 благоу- 
годно вашият началник и баща на славянския род, 
който даде очите на първородния си4з в жертва 
благоприятна, дар избран Господу, в знак на не¬ 
изменна вярност Нему. 

25 И от този ден се извърши призванието ви от 
Бога на Силите, Който съизволи44 в Своята неиз¬ 
мерима мъдрост да прослави с вас наедно всичко¬ 
то славянство, в което Господ Всесилний пребъдва 
и на което отрежда да заеме най-първо място в Не¬ 
говото Царство, което встъпва вече в своята сила в 
тоя страждующ свят. Разберете неизменяемата 
истина, че въздиганието на славянския род е въз- 
дигание, необходимо за всички, което Бог45 сам 
върши за своя избраник - Вожда на Спасението, 
Който скоро ще се яви помежду ви в пълната своя 
Слава и Сила4б, да възстанови вечното Царство на 
Мира, Царството Божие на земята. 

26 „И който оспорва вашето първенство от нине - 


42 Подвиза - прояви. 

43 Владимир-Расате е княз на България от 889 до 893 
г. Той е първородният син на княз Борис I Михаил и е 
известен най-вече с това, че се опитва да възпре нала¬ 
гането на християнската религия от баща си, като про¬ 
явява привързаност към старите езически обичаи на 
българите. Борис I се връща на власт, изважда очите на 
Владимир и го хвърля в тъмница. 

44 Съизволявам (ост.) - пожелавам, желая, подкре¬ 
пям. 

45 Бог Отец. 

4 6 Христос и неговото Второ пришествие. 

- ( “ ) - 



казва сам Господ - оспорва Моето; понеже имам 
власт да дам Моето, комуто искам, и ако Аз давам 
от добрата Си воля, кой е този, който ще Ми се 
възпротиви и Ми каже що върша? Онзи, който се 
осмелява, нека излезе и опита силите си и ще ви¬ 
ди. Аз съм Един, думата Ми е неизменяема и съм 
верен и истинен във всите47 Си пътища. Словото 
Ми е неоспоримо.“ 

27 Господ ви е ръководител. Той ви е жених. 
Който изпраща даровете Си, Който ви се радва ка¬ 
то младоженец за любовта, която сте приели с 
вярност от Него, Който е Цар над царете и Госпо¬ 
дар над господарите. 

28 Ето затова ида от предвечните обиталища да 
ви подбудя на добър и свят живот, да ви предохра- 
ня да не съгрешите изново 48 против Върховната 
воля на Небето и ви отхвърли както в миналото, 
когато с беззаконията си дотегнахте на Бога и Той 
ви остави да паднете под ръцете на вашите враго¬ 
ве, които дойдоха отдалеч49 да ви накажат за прес¬ 
тъпленията и да изпълнят волята на Върховния 
Съдия над вазизо. 


47 Вейте (ост) - всичките. 

4 ® Изново (ост.) - отново. 

49 Става дума за османските турци, който идват някъ¬ 
де от земите на днешна Туркмения, но трайно се засел¬ 
ват в Мала Азия и Европа след 13-14 век. 

5 ° Според езотеричната традиция, завещана ни от 
Учителя, България пада под турско робство заради ло¬ 
шото отношение на властта и църквата към богомили¬ 
те, които са Божи пратеници с мисия да възвърнат пър¬ 
вичната чистота на Християнството. Богомилският им¬ 
пулс залива след време цяла Европа и става пряка при¬ 
чина за Ренесанса и Реформацията. 

- [ - ) - 



29 Но в тогавашното ваше падание аз ви подкре¬ 
пих с любовта си, понеже не бяхте съвършено отх¬ 
върлени от лицето на Този, който ви беше избрал. 
И в дълговековното робство постоянно ви ръково¬ 
дих в пътя на търпение и смирение и ви учих да 
изправите живота си, да съзнаете греховете си, да 
се разкаете и обърнете с всичкото си сърце към 
Господа Бога вашего, с Когото сте съединени с 
брачни връзки на чист и непорочен живот. 

30 И във всичките ви страдания и изпити Аз ви 
подкрепях с Моята ръка и ви придавах сила и мощ 
на духа да не отпаднете съвсем духом и се изгубите 
в тинята на отчаянието. И с всички сили, които 
разполагам, завзех сез^ да създам у вас душа чиста 
и непорочна, с поведение Божествено. 

31 Ив края на вашия дълговековен изпит, когато 
Небето реши по Виеше усмотрение на Божия про¬ 
мисъл да ви избави от тежкото робство52, аз бях 
първият, който се явих да се застъпя да ви освобо¬ 
дя, като [пред] полагах, че ще се възползвате от 
дадената благодат да поправите миналото; но вие 
злоупотребихте с даровете на свободата. Обаче аз 
почнах освобождението ви, като турих в действие 
вейте си мощни сили да работят навсякъде за пос- 
тигание и осъществявание на великата мисъл, коя¬ 
то има да завърша в най-кратко време, което чака 
моята върховна заповед; но вашите раздори, ва¬ 
шият новоразвратен живот възпират святата ми¬ 
съл, която имам на сърце за вашето добро и добро¬ 
то на целия род человечески; но всичко си има 
своите граници, това трябва да знаете. През тия 


51 Захванах се. 

52 Отново става дума за петвековното робство. 

последни години на новопочналия ви животзз съм 
ви ръководил безопасно до тая минута 54 и съм по¬ 
лагал най-големите усилия да ви предпазя от мно¬ 
го опасни злини. 

32 Въздайте хвала Богу, че аз не съм от тия, които 
се побеждават. 

33 Иде време и сега е, когато ще опитате Силата 
Ми и ще познаете, че Аз съм Бог55, Който се не лъ¬ 
же, но вие сте народ своенравен, който не съзира 
къде се крие неговото добро. 

34 Слабата черта на душата ви е общото разеди¬ 
нение и разногласие, което спъва святото дело на 
Славянския род, но верен съм в делото на Този, 
Който Ме е проводил. За Него няма препятствие, 
няма мъчнотии, волята Му е воля вечна и непрек¬ 
лонна и все, що е рекъл, ще бъде, но не във вашите 
дни, ако се повърнете назад, както израилският 
народ в пустинята^б, и ще оставите костите си, как¬ 
то тях за вашето малодушие и общо неверие. Но 
новото поколение, което сам Бог на Силите ще 
повдигне, ще осъществи Неговите възнамерения, 
предопределени да се изпълнят. Можете да уско¬ 
рите и затрудните вървежа на вашето дело, ако се 
вдадете57 на разпуснатия живот на покварените 
народи и това ме прави повече да бодърствувам за 


53 От освобождението на България през 1878 г. до мо¬ 
мента на даване на това „Призвание“. 

54 За четвърти път се говори за „минута“. 

в този абзац вероятно отново думите са на Отца. 

55 Това е алюзия (препратка) към 40-годишното ски¬ 
тане в пустинята на израилския народ след освобожде¬ 
нието му от египетското робство по време на Мойсей. 

57 Вдавам се - отдавам се. 



вази, да не би изново да се повърнете и паднете в 
примката на лукавия, което падане ще ви коствува 
живота. 

Това ме принуди да сляза отгоре помежду визз, 
да се застъпя изново, да изгладя и премахна адска¬ 
та омраза е братския вам род 59 , който е положил за 
вази безбройни человечески жертви; той е свята 
Русия, на която Бог е отредил велико бъдеще, да 
изпълни волята Му за ваша слава и славата на Не¬ 
говото Царство. Ще приемете от нея дан като Мел- 
хиседек от Авраам, когото и благословило. Днеш¬ 
ната и сила и слава я вам дължи, такива са Бо¬ 
жествените наредби: един сее, друг жъне^\ в края 
всички ще участвуват в Божието благо. Днес адс¬ 
ката злоба се отстранява, ходът на работите взема 
друг вид, адските сили отстъпват в първите [редо- 
ве]б2 на бойното поле, нарушителите на Божия 
мир ще бъдат наказани навсякъде и правдата Му 


5 ® Вероятно става дума за вселяването на Учителя 
през 1897 г. 

59 По това време (1898 г.) все още има силни русофоб- 
ски тенденции, но те значително са намалели от време¬ 
то на управлението на Стефан Стамболов (1887-1894 г.). 

Мелхиседех е един от най-тайнствените образи в 
Стария завет, за когото в Библията е само загатнато. 
Той е Цар на Небесния [Йеро]Салим и „свещеник на 
Всевишния Бог“, който поздравява и благославя Авра¬ 
ам. Последният дава десятък от спечеленото в битка 
(Бит. 14:17 и сл.). 

Йоан, 4:37. 

В преписа, който е използван тук, е написано „си¬ 
ли“, като отгоре с друго мастило е поправено на „редо¬ 
ве“. В едно от изданията е само с „редове“, без „сили“, 
което е и по-логичното спрямо контекста. 



ще се възстанови на Земята. Царството, което ида 
да възстановя, не е царство на омраза, но на лю¬ 
бов; подигнете очите си и вижте, че светът е узрял 
за жетва. 

36 В скоро време ще заверя верността на моите 
Божествени думи. Още един велик подвиг и всич¬ 
ки сърца ще треперят и мъдруванията на света ще 
престанат веднъж за всякога. Небето, в знак на 
своето благоволение, ви е дало един свят Залог^з 
на велика милост и любов, който се пази помежду 
ви; от този ден, в който е даден отговор, започва 
вашето изкупление и ви предупреждавам да пази¬ 
те това, което градя, да не го съборите, защото е 
свято, и ако се опитате да светотатствувате, три 
злини ще ви допусна - глад, мор и разорение - и 
няма да ви пощадя, но ще се съдя е вас и ще пом¬ 
ните винаги, че Бог е говорил. Пазете думите Ми. 
В тоя Залог, който съм ви поверил, почива бъде¬ 
щето ви, той е скрижалът на дома ви, надежда и 
живот за рода ви. Слушай Ме, доме Славянски, да 
сте ми свидетели, че съм ви говорил. 

37 Обръщам се към вас сега, мои служители, 
водители, учители, и към вас, книжници, фарисеи 
и лицемери, и ви заповядвам да не развращавате 


^3 Тук, в оригиналния препис със звездичка долу под 
линия е изнесено „Антиминсът“ и в скоби е написано от 
преписвана „бележката е моя“. Антиминсът представ¬ 
лява парче плат, на което се извършва Евхаристията. 
По време на Откровението, дадено на Константин Дъ- 
новски на 10 април 1854 г. в солунската църква „Св. 
Димитър“, един представител на Бялото Братство му 
дава именно Антиминс с думите: „Връчвам ти тоя Свя- 
ти Престол Божий [антиминс] за уверение на най- 
голямата милост в името на Пресветая Троица![...]“ 



народа Ми, който съм ви поверил! Престанете от 
лошите си пътища, време е за вази да поразмисли- 
те! Водете народа ми в пътя на Истината и не го 
заблуждавайте, помагайте на беззащитните в тего- 
титеб4 им и не оскърбявайте бедните! Напуснете 
беззаконието, отхвърлете неправдата, оставете 
развращението, защото Бог не може да гледа на 
това отвратително дело, което се върши пред Него 
навсякъде! 

38 Търпението Му е вън от границите си, повикан 
съм да туря край на неизцелимо зло. Поразмисле- 
те догде е време, иде час и сега е, когато ще бъде 
късно да ме търсите! Мислете, неверието, което ви 
е обхванало, самоволно не ще ви принесе никое 
добро. Ето, втори път ида откак сте станали мой 
народбз, за да ви видя със собственото си око какви 
сте наглед, как живеете и духът ми е трогнат от 
печалната картина. За оплакване сте. Вие, над ко¬ 
ито пожертвувах всичко придобито - живот, слава 
и чест - сте злоупотребили с моята доброта и моя¬ 
та любов. Пред лицето ми стоят множество нещас¬ 
тни ваши братя и сестри, изнасилени и ограбени 
от самите вас. Идете при тях и им изповядвайте 
прегрешенията си и направете мир всякой с ближ¬ 
ния си. Този ден, в който ида да ви се открия в мо¬ 
ята пълна слава, искам да е ден на радост, а не на 
скръб, ден, посветен Богу моему^б. 


^4 Тегота (ост.) - мъка, страдание, скръб. 

^5 Тук не става съвсем ясно кога е „първото идване“. 
Вероятно това е периодът на Златния век за България 
по времето на Цар Симеон I, когато се заражда бого- 
милството. 

Дателна форма, която в съвременния български 
език трябва да бъде: на моя Бог. 



Аз съм Елохил^у, ангел на завета Господен. 

Съобщено на [8]^® октомврий 1898 година. 
Варна - България. 

Публикувано от дружество „Милосердие“б9. 

Преписано от печатни за корекция коли (стра¬ 
ници 5) на брата П. Киров на 30 май, събота вечер; 
1 юни, понеделник вечер и 3 юни, сряда вечер, 1915 
година, гр. Бургас. 

Преписал: М. Сотиров7о 


^7 Вероятно Елохим. Със същото синъо мастило, с кое¬ 
то е поправено „редове“ вместо „сили“, тук накрая „л“ е 
поправено на „м“. Както казва сам за себе си Ангелът 
Елохим, той е върховен покровител, хранител и върхо¬ 
вен водител на Славянството и в частност на българс¬ 
кия народ. 

От думите му се разбира, че е поставен от Бога да во¬ 
ди българския народ и цялото славянство. В Невиди¬ 
мия свят българският народ е глава на славянството, 
понеже чрез него се яви Учителя и именно на българс¬ 
ки език се даде Словото му, което е за идното човечест¬ 
во от Шестата раса. 

В оригиналния ръкопис, използван тук, няма дата. 

^9 С това изречение завършва оригиналният препис, 
използван тук. Не става ясно какво се има предвид под 
„публикувано“, тъй като не ни е известно Призванието 
да се е отпечатало официално до промените след 1989 
г. Не е ясно също и кое точно е дружество „Милосер- 
дие“ - дали „Спиритическо дружество „Милосердие“, 
основано по линия на д-р Миркович около 1895 г., или 
някое друго дружество. 



Бележка към препиеа от Призванието'^^: 

Наетоящият препие е направен от екземп¬ 
ляр, най-близък и точен е оригинала. Първона¬ 
чално Учителя е имал идеята да ее изпрати то¬ 
зи Призив в Народното еъбрание, за да бъде про¬ 
четен пред народните представители, но впое- 
ледетвие ее отказал. Братята еа иекали да бъде 
напечатан, за да го имат на разположение, и 
елед извършване набора в печатницата и елед 
разпределението на етраници Учителя разпо¬ 
режда да ее отмени печатането, наборът да ее 
разпилее, а от лиетовете за коригиране предал 
на братята. 

Такъв лист е имал и брат Пеньо Киров в Бур- 
гае, препиеал го в тетрадка, а от нея е направил 
препие по-къено Минчо Сотиров, който е най- 
близък и точен е оригинала. Вееки, който в бъде¬ 
ще препиева Призванието, да ее счита задължен 
да епазва точно текста, да не го раздава кому и 
да е, и да бъде пазен като еветиня. 


70 Така завършва Призванието, публикувано в изда¬ 
нието „Ходете във Виделината“, ИБ, 1898-1913 г., Со¬ 
фия, 1994 г. Оттук ние разбираме как е дошло до наши 
дни, а именно, съхранено през годините до 1915 г. от 
брат Пеню Киров, а след това преписано старателно от 
брат Минчо Сотиров, дългогодишен ръководител на 
Бургаското братство, посочен и избран лично от Учите¬ 
ля. 

71 Цялата тази бележка е публикувана в изданието 
„Ходете във Виделината“, ИБ, 1898-1913 г., София, 1994 
г. Не е известен авторът на бележката, но тя дава до¬ 
пълнителна информация по фактологията за отпечат¬ 
ването на Призванието и впоследствие за осуетяването 
на идеята. 



Историята за (не)отпечатване 
на Призванието 

Според някои от досегашните източници 
Призванието е дадено на 8 октомври 1898 г., а 
според други то е изнесено на тази дата пред пуб¬ 
лика (в дружество „Милосърдие“, в някоя църква 
или другаде някъде). Имаме обаче следните обек¬ 
тивни факти, които черпим от кореспонденцията 
между Учителя (тогава ош,е г-н Петър Дънов) и 
Пеню Киров от Бургас (неговия първи ученик). В 
писмо от 8 октомври 1898 г. Учителя споделя: 

„Господ ни е съобш,ил напоследък много добри 
неш,а. Имаме едно дълго послание от Ангел Ори- 
фила и мисля, че ако е рекъл Господ, ш,е ги напе¬ 
чатаме наскоро в бъдеш,ето, ако не - ш,е ги пазим. 
Господ, види се, голяма любов показва към всички 
ни, като ни учи постоянно от Словото Си. Днес, 
при днешните времена, голямо усърдие и бодрост 
се изисква от нас. Заш,ото скоро ш,е дойде вече 
времето, когато ш,е трябва да идем да посреш,нем 
Господа, който ш,е дойде отгоре да възстанови 
Своето видимо царство. Колко славен ден ш,е бъде, 
когато влезем в съдружието на Ангелите Божии и 
всички святи духове с Него. Ние трябва да сме го¬ 
тови, заш,ото Вождът на спасението ш,е се яви. 
Знаците на времето показват, че краят е близо. 

Напоследък Небето е било една стълба, по коя¬ 
то Ангелите Божии са слизали да ми донесат бла¬ 
гите вести отгоре на Господа, Който се готви да 
посети вече тоя свят. Когато се яви, тогава ш,е Го 
познаете, както сте познати [помежду си] и ш,е бъ¬ 
дете подобни Нему. Приближавайте се при Бога и 
усърдно се молете за изливанието на святия Му 



Дух.“ 

Оттук не се разбира съвсем ясно кога е дадено 
това „послание“, тъй като се казва „напоследък“, 
което обаче е малко вероятно да значи „днес“. Ня¬ 
ма съмнение, че става дума за Призванието, въп¬ 
реки че се говори за Ангел Орифил (единия от се¬ 
демте архангели, господари на времето), тъй като в 
писмо до д-р Г. Миркович от 14.11.1898 г. Учителя 
пояснява, че всъщност „този, който диктува това, 
не е Орифил, но друг Елохил, който е един от ве¬ 
ликите князе на Небето, велик служител Божий, 
който е нарочно пратен от Господа на Силите да 
изпълни Неговата воля“. 

Точно един месец по-късно, на 8 ноември 1898 
г. Учителя пише до Пеню Киров вече съвсем конк¬ 
ретно: 

,Аз съм запят сега с Делото Господне. Приго¬ 
товлявам пътя Господен. Приготвям „Призвание¬ 
то“ Му, което ни праща.“. 

А в писмото си до д-р Г. Миркович от 14.11.1898 
г. той пояснява: 

„Всичко аз приготвих с голямо усърдие и Ви 
провождам копие от оригинала в най-чиста форма 
с днешната поща. Напечатайте го и го разпратете 
навсякъде за знание“. 

Бъдещото издаване на Призванието и финан¬ 
сирането му от д-р Миркович е обсъждано под¬ 
робно между него и Учителя на живо, тъй като 
Докторът предния месец е бил във Варна и само се 
е чакало знак „от горе“. Това проличава в писмото 
на Учителя от 14.11.1898 г.: „Имам неотложна за¬ 
повед от горе, която Ви и предавам да изпълните, 
без да се бавим ... Няма вече място за двоумение“, 
(вж. кн. „Писма на Учителя Петър Дънов до д-р Г. 
Миркович 1898-1902“, София, 1999, с. 15). 



Когато д-р Миркович се връща във Варна към 
края на ноември 1898 г., работата по издаването 
все още върви по план, за което съдим и от писмо 
на Учителя до Пеню Киров от 29 ноември: 

„Приех вещите, които д-р Миркович ми прово¬ 
ди. Трябва да се почака още малко. Ако приготвя 
всичко, което има да приложа, ще ви проводя ма¬ 
териала с коректурата в четвъртък.“ 

На 30 ноември 1898 г. Пеню Киров пише под¬ 
робно писмо, в което прави пълен отчет за плана 
си по разпространение на Призванието: 

„За работата по напечатваното аз съм оставен 
да надзиравам и разпратя всички „Призвания“ с 
изключение на юоо парчета, които ще пратя не¬ 
му. Той искаше изпърво да отпечата само 1200, но 
аз се възпротивих, вследствие на което запитахме 
и ни се отговори - не 1200, но ю ооо да отпечата¬ 
ме. Но сега, любез. ми братко, се явява и друга 
спънка - че трябва разноски за разпращането им. 
Понеже за всяка връзка до юо грама трябват 5 
стотинки [за] марка, за 2 500 връзки най от малка 
страна ще трябват 125 лв., защото имаме 1841 об¬ 
щини, 84 околии и 22 окръга, а за в първостепен¬ 
ните градове ще трябва по повечко да се разпра¬ 
тят. За всичко това той само 50 лв. отпуща. Затова 
същото днес му писах и разправих накратко и ис¬ 
ках наставленията му.“ 

Самото отпечатване на Призванието е трябва¬ 
ло да стане в печатница „Велчев“ в Бургас. Цялото 
многобройно семейство Велчеви поколенчески се 
свързва с Протестантската църква. Но на 2 декем¬ 
ври 1898 г. изненадващо Учителя пише до Пеню 
Киров, че засега всичко се отлага, за което вероят¬ 
но е допринесло и поведението на д-р Миркович, и 
може би някой друг недобронамерен коментар: 



„Заповядано ми е да Ви кажа да отложите на- 
печатванието на „Призванието“ до Нова Година. 
Има нещо важно да се притури и тъмните места да 
се направят ясни. Това е Заповедта на Архангел 
Михаила, който иде от Бога е особна мисия да ми 
съобщи Волята Божия. И аз трябва да чакам, дока- 
то приема всичко. Не се обезсърчавайте, братя. 
„Призванието“ ще стане много по-славно, откол- 
кото е сега. Гледай да не остане нещо от това напе¬ 
чатано. Разхвърляйте буквите. Има препятствия, 
които трябва да се премахнат. 

Аз ще пиша на Доктора и ще му обясня. По- 
корност изисква и търпение от нас Небето. Дано 
Бог благоволи да ни събере всички заедно. 

Вашият план за „Призванието“ много ми 
[х]ареса. Бог работи и ще устрои всичко. [Мол]я 
пишете по-добре на д-р Миркович от моя страна и 
му съобщете всичко.“ 

Така изпълнителният Пеню Киров макар и с 
голямо съжаление безпрекословно свършва всич¬ 
ко, което му е наредено. В писмото си от 5 декемв¬ 
ри 1898 г. до д-р Миркович той пише: 

„Заедно с Вашето писмо получих и от г-на Дъ- 
нова затворено писмо, от приложеното съобщение 
на което тук, при това си [писмо]. Ви пращам пре¬ 
пис. Той ми съобщава да взема каквито отпечатъ¬ 
ци има в печатницата, което и направих, и да се 
разхвърлят всичките букви на Призванието, по¬ 
неже така било заповядано отгоре. А вместо това 
Призвание ще се даде друго към Нова година - 
подпълнено и разяснено и по-хубаво от сегашното. 
Затова ще моля да пишете на братя Велчеви да 
разхвърлят буквите и да не изпущат нищо навън. 
Защото те казаха, „че ний можем и до неделя [да] 
ги разхвърли[м], защото сега имаме работа“. Но аз 



се боя да не отпечатат от тях, защото някои подиг¬ 
равки от разни чиновници се отправят към нас, от 
което се разбира, че има нещо съобщено от тях.“ 

А два дни по-късно, на 7 декемврий 1898 г. Пе- 
ню Киров пише и до Учителя: 

„Отпечатаните „Призвания“, каквито намерих 
в печатаря, събрах. Казах му да разхвърлят буквите 
и го предупредих да не разпространят някои отпе¬ 
чатъци, а ако е останал някой, да го унищожат, на 
което той остана съгласен, но дали ще го изпълни, 
не зная. Той ми каза, че засега имали работа, но 
„за до неделя ще ги разхвърлим“ и не ще разпрос¬ 
транят нищо. 

На Д-ра писах още оня ден отворено писмо и 
вчера - затворено, с което му явих за всичко, що 
ни пишеш относително „Призванието“ и му пра¬ 
тих препис от съобщението, което ни изпрати.“ 

Печатарят вероятно е Христо В. Велчев, тъй ка¬ 
то той има печатница в Бургас от 1897 г., а през 
1898 г. започва да издава и книги. От 1 януари 
1902 г. става съдружник в печатницата с най- 
малкия си брат Николай Велчев, който е личен 
приятел с Учителя и с Пеню Киров. 

На 1б декември 1898 г. в писмото си до д-р 
Миркович Пеню Киров разсъждава надълго и на¬ 
широко за причините, довели до „ненапечатването 
на Призванието: 

„От всичко дотук изложено ще разберете, че 
причините и за самото Призвание да се ненапеча- 
ти първия и втория път пак е причина Дяволът, 
заедно с плътните му слуги хората. Затова по- 
благоприятно време чака за явяването си. Не че 
Бог не е в сила да направи нищо, но чака хората 
сами да си извоюват това, т. е. готови да са за при¬ 
емането Му.“ 



От тези редове се разбира и още нещо много 
важно, че на два пъти се отлага напечатването на 
Призванието. На 18 януари 1899 г. Пеню Киров 
пита за последен път нещо, свързано с Призвание¬ 
то: ,Дви ми за „Призванието“, що стана?“ На което 
питане Учителя отговаря на 21 януари 1899 г. стро¬ 
го с думите: „Преди всичко, моля ви да чакате 
обещанието от Господа с търпение. Заповед не е 
излязла още. Кога излезе, всинца ще бъдем заед¬ 
но.“ 

След това в цялата по-нататъшна кореспон¬ 
денция между Пеню Киров и Учителя, която про¬ 
дължава до 1917 г., не се споменава повече нито 
дума за Призванието. Все пак ние разбираме от 
Минчо Сотиров, че Пеню Киров далновидно е за¬ 
пазил поне едно печатно копие, като четем накрая 
следното: „Преписано от печатни за корекция 
коли (страници 5) на брата П. Киров на: 30 май, 
събота вечер; 1 юни, понеделник вечер и 3 юни, 
сряда вечер, 1915 година, гр. Бургас. Преписал: М. 
Сотиров.“ 

За по-нататъшния развой на събитията, съпът¬ 
стващи този интересен и важен за българите и 
славянството ръкопис, разказва брат Тодор Кова¬ 
чев: 

„Намерението на Учителя е било Призванието 
да стане достъпно за широка аудитория. А коя е 
била тази аудитория? - Ясно е, че не са били само 
преките слушатели. Заглавието подсказва недвус¬ 
мислено към кого се обръща той. Но не само към 
българския народ е обръщението. Почти в края на 
„Призива“ обръщението е актуализирано: „Обръ¬ 
щам се към вас сега, мои служители, водители и 
учители, и към вас, книжници, фарисеи и лицеме¬ 
ри ....“ Текстът е ясен. Разяснения не са необходи- 



и както е известно вече, цялата предпечатна 
подготовка е била извършена акуратно. Оставало 
самото отпечатване. Това обаче не станало. Учите¬ 
ля разпоредил да се спре отпечатването. Причи¬ 
ните не са известни на нас, защото не ги е казал на 
никого. Листовете за коригиране обаче останали. 
За тях Учителят дал указания да се съхраняват от 
учениците Пеню Киров и Тодор Стоименов. Като 
заръката му била да не ги правят известни на ни¬ 
кого. Така и станало до известно време. В гр. Бур¬ 
гас от екземпляра на Пеню Киров се е възползвал 
Минчо Сотиров и си направил препис. В София 
Тодор Стоименов дал на всеизвестния тогава уче¬ 
ник на Учителя дядо Благо да си направи препис и 
да го пази в строга тайна. Дядо Благо изпълнявал 
заръката точно. Така пазителите на тайната стана¬ 
ли четирима. Какво става по-нататък? 

С дядо Благо голям приятел бил друг ученик на 
Учителя - Иван Антонов, също известен сред при¬ 
ятелите. Те често си гостували. Един ден Иван Ан¬ 
тонов гостувал на дядо Благо. Посред раздумката 
им дошли да навестят дядо Благо други гости. Ко- 
гато дядо Благо ги видял през прозореца, не изпи¬ 
тал желание да се разговаря с тях. Затова казал на 
Иван Антонов: „Дете, ти стой тук, а аз ще ги пос¬ 
рещна в другата стая и елегантно ще ги помоля да 
си ходят.“ Така и станало. Но докато Иван Антонов 
чакал дядо Благо да си свърши дипломатическата 
задача с неканените гости, решил да си използва 
времето, като прегледа библиотеката му. Разглеж¬ 
дайки я, в едно от томчетата намерил между стра¬ 
ниците скътано на тайно място Призванието. Из¬ 
ненадал се. Не знаел дотогава за неговото същест¬ 
вуване. Учудил се и на това, че дядо Благо не му е 



казал нищо досега за тая ценност. Реакцията му 
била не дотам коректна. Сложил Призванието в 
джоба си и върнал томчето с беседи на мястото му. 

След сцената с гостите Иван Антонов побързал 
да си отиде. Всеки би се досетил, че е последвал 
нов препис на Призванието. Така и станало. По¬ 
неже бил много близък със стенографките, те 
свършили тая работа на професионално ниво. 
След ново гостуване на Иван Антонов у дядо Благо 
оригиналът бил поставен на мястото му. 

Но „шило в торба не стои“, казва поговорката. 
Така и Призванието започнало да се размножава и 
тайната да се пази колективно. В един момент То¬ 
дор Стоименов и дядо Благо разбрали, че те не са 
единствени пазачи на тайната. В разговор помеж¬ 
ду си даже им преминала мисълта да се усъмнят 
един друг в нарушение на поетото задължение. 

Дядо Благо разкрил мъката си пред Иван Ан¬ 
тонов. Сега вече Иван Антонов разбрал, че не е 
постъпил правилно. Признал на дядо Благо за не¬ 
коректната си постъпка и като ученик в Школата, 
който не се страхува да си признае грешката, а 
напротив, е готов да я изправи, отишъл при Учи¬ 
теля и му разказал всичко. А какво направил Учи¬ 
теля? Ами, постъпил като благ баща. Усмихнал се 
добродушно и казал приблизително с тих и благ 
глас: „Рекох, нека го четат.“ 

Така Призванието излязло от своята апокриф- 
ност още по времето на Учителя, когато е бил на 
Земята. Днес може да се ползваме от казаната ис¬ 
тина в него без да се притесняваме, че сме нару¬ 
шили първоначалната повеля на Учителя да не се 
разпространява. Сега нека всеки, който желае, да 
го проучва и да се ползва разумно от казаните там 
слова. Пожелаваме ви го!“ 



МОЛИТВА ЗА БЪЛГАРСКИЯ НАРОД 
(Дадена от Учителя през 1900 г.) 

Към тебе отправям гласа си, Отче Святий и 
праведний, към Тебе, Който си подарител на всяка 
благост и милост и Който даваш живот и радост на 
Твоите деца. 

Ти, Който ги утешаваш на всяко време. Ти, 
Който ги избавяш от ръката на техните утеснители 
и им даваш духовна свобода. 

Подари и на мен днес Твоята благодат и ми дай 
Твоята сила и мъдрост, която да ме ръководи и 
крепи да върша делото Ти, Отче мой и Господ мой. 

Всяко добро давание иде от Тебе - Ти, Който си 
Виделина на всички. Ти знаеш, че имам нужда от 
Тебе, благослови ме, просвети ме, освети ме. 

Дай да се събуди духът на този народ, да се 
обърне към Тебе и да потърси Твоята помош,. 

Господи, Боже мой, избави го от всичките му 
лоши водители, които го развраш,ават. 

Дай му учители и пастири според сърцето си, 
които да го ръководят в пътя на Истината. 

Моля Ти се, отхвърли това бреме, което лежи 
отгоре ми. Господи, прати повече Виделина в сър¬ 
цата ни. Научи ни на пътиш,ата Си. 

Господи, Ти си чул, че Твоите пастири развра- 
ш,ават Твоето паство. Ти си чул, че не ги водят на 
добри пасиш,а. 

Припомни обеш,анията Си, прати работници в 
тази Твоя нива; прати мъже избрани и изпитани 
помежду тоя народ; Господи, избави ги от тая ду¬ 
ховна сиромашия. 

Господи, посети владиците на този народ и 
виж ш,о вършат, свести ги, заш,ото са заспали; Ти 
имаш сила. Ти имаш власт да сториш това, заш,ото 



чинът е свят. 

Господи, Ти си научил що върши държавният 
глава на този народ, когото по милост си крепил; 
неговите подвластници всички са се развратили, 
станали са крадци и разбойници, всички сеят се¬ 
мето на разврат; те ми препятствуват винаги да 
посея нещо добро. 

Господи, низрини ги вкупом, да се свестят и 
покаят от лошите си пътища. 

Господи, да дойде Твоето Царство помежду 
нас; да се всели Твоят Дух помежду ни; стори ни 
добро според величието на милостта Си и ни изба¬ 
ви зарад Името Си. 

Бъди сега благословен Ти от мене. Господи, 
Царю мой; благословено да е Твоето Име сега и во 
веки. 

Амин. 





































































